paragraph_text: "Papa Don't Preach" je drugi singl američke pjevačice Madonne s trećeg studijskog albuma True Blue. Pjesma je izdana u lipnju 1986., a napisali su je Stephen Bray i Madonna. Pjesma se kasnije pojavljuje i na kompilacijama: The Immaculate Collection (1990.) i Celebration (2009.). Pjesma je izazvala veću reakciju jer govori o tinejdžerskoj trudnoći i abortusu. Neki su napadali Madonnu zbog poticanja tinejdžerske trudnoće, dok su organizacije protiv abortusa vidjele Madonnino zalaganje protiv abortusa. Bez obzira na to, pjesma je bila veliki komercijalni uspjeh, te se popela na vrh ljestvica u SAD-u, UK-u, Australiji i ostalima. Ova pjesma je uzrokovala i prvi sukob između Vatikana i Madonne, jer je Madonna ovu pjesmu posvetila Papi Ivanu Pavlu II. On je na to tražio bojkot Madonninih koncerata u Italiji za vrijeme Who's That Girl Tour 1987.